text: Narko er blevet så billig, at flere unge prøver det
  25 marts 2010 kl. 10.14
  Især kokain er faldet voldsomt i pris.
  Og det har medført, at flere og flere unge falder for fristelsen til prøve stoffer.
  - Kokain er i dag blevet lige så udbredt som amfetamin og mere udbredt end ecstasy, siger misbrugskonsulent i Tønder kommune Ole Schack til P4 Syd.
  Statistikker fortæller, at op mod 10 pct. af unge har prøvet kokain.
  Men de lave priser er ikke hele forklaringen på hvorfor, det er blevet nemmere at få fat på hårde stoffer.
  - Mange unge i dag er parate til at prøve stoffer, og hvor der er efterspørgsel, er der udbud, siger lederen af SSP og forebyggelse i Esbjerg, Steen Bach til radioen.
  